

# POZIV NA PODNOŠENJE PROJEKTNIH PRIJEDLOGA

IZGRADNJA KOALICIJA OCD-a I RAZVOJ STRATEGIJA

ZA PRAVA ŽENA, OKOLIŠNU PRAVDU I SUZBIJANJE KORUPCIJE

# Pozadina

# U kontekstu zabrinjavajućih trendova smanjenja građanskog prostora u Europskoj uniji (EU), ovaj poziv ima za cilj pridonijeti stvaranju poticajnog okruženja za civilno društvo u pet država članica EU-a kojima je akutno potrebno jačanje civilnog društva: Rumunjska, Bugarska, Hrvatska, Slovenija i Portugalu. Projekt će omogućiti organizacijama civilnog društva (OCD) koje se bave pravima žena, ekološkom pravdom i suzbijanjem korupcije da budu učinkovitije u promicanju vrijednosti EU-a, otpornije na prijetnje te da mogu brzo odgovoriti na zabrinjavajuće trendove koji utječu na prostor za civilno društvo u svojim zemljama. To će u konačnici dovesti do bolje zaštite, promicanja i priznavanja temeljnih prava i vrijednosti EU-a u ciljanim zemljama te će, posljedično, doprinijeti jačanju poštivanja vrijednosti EU-a i na razini EU-a. U cilju rješavanja nabrojanih izazova, ovaj poziv će doprinijeti:

# jačanju odgovora civilnog društva na nove trendove koji utječu na demokratski i građanski prostor i civilno društvo;

# jačanju učinkovitosti, odgovornosti i održivosti grassroots OCD-a;

# povećanje vidljivosti i razumijevanju rada grassroots OCD podržanih kroz ovaj poziv.

# Cilj poziva

Nizozemski helsinški odbor ima za cilj osigurati bespovratna sredstva svojim partnerskim organizacijama civilnog društva i grassroots inicijativama koje rade u području ženskih prava, ekološke pravde i borbe protiv korupcije unutar pet zemalja pokrivenih ovim pozivom: Portugal, Slovenija, Rumunjska, Hrvatska i Bugarska.

Stvaranje koalicija ključna je dimenzija ovog poziva, budući da je ovo dokazana strategija za izgradnju otpornosti organizacija civilnog društva i nudi mogućnost bolje koordinacije akcija i razmjene informacija za učinkovitije djelovanje. Aktivnosti izgradnje koalicija odvijat će se na lokalnoj, regionalnoj, nacionalnoj i međudržavnoj razini, kao i na razini EU-a, okupljajući na taj način relevantne dionike iz različitih ciljnih zemalja kako bi raspravljali i razvijali zajedničke strategije za rješavanje problema sužavanja građanskog prostora i izradili preporuke koje će biti predstavljene kreatorima nacionalnih i EU politika. Ovaj će poziv također omogućiti lokalnim organizacijama civilnog društva da sustavnije doprinesu konzultacijama o nacionalnim i EU politikama, da utječu i prate nove politike te da istaknu zabrinjavajuće trendove u odnosu na građanski prostor i zaštitu vrijednosti Unije.

# Očekivani rezultati

# Potaknuto formiranje koalicija:

* Formiranje raznolikih i uključivih koalicija koje se sastoje od više organizacija civilnog društva, grupa u zajednici i dionika s usklađenim ciljevima.
* Povećano umrežavanje i suradnja između organizacija civilnog društva iz različitih sektora te dijeljenje resursa, znanja i stručnosti.
* Ojačani odnosi između OCD-a i relevantnih institucija u cilju učinkovitijeg zagovaranja i uključivanja u procese donošenja i implementacije javnih politika.

# Razvoj robusnih strategija:

* Razvoj dobro definiranih strategija OCD-a utemeljenih na dokazima za rješavanje specifičnih izazova u području prava žena, ekološke pravde i borbe protiv korupcije .
* Povećani kapacitet OCD-a za analizu složenih pitanja, utvrđivanje temeljnih uzroka i osmišljavanje sveobuhvatnih strategija za održivu promjenu.
* Stvaranje prilagodljivih strategija koje uključuju doprinos dionika, inovativne pristupe i mjerljive ciljeve.

# Povećan zagovarački učinak:

* Uspješna provedba zagovaračkih kampanji koje rezultiraju promjenama politike na nacionalnoj ili regionalnoj razini.
* Ojačan glas OCD-a u raspravama o javnim politikama, što dovodi do većeg utjecaja na odluke povezane s tematskim područjima u kojima su organizacije aktivne.
* Poboljšana sposobnost komuniciranja i zagovaranja promjena javnih politika, korištenjem argumenata utemeljenim na podacima i uvjerljivim narativima.

**Jačanje kapaciteta i dijeljenje znanja:**

* Poboljšane vještine i kapaciteti zaposlenika/ica, volontera i članova/ica OCD-a u područjima kao što su izgradnja koalicija, strateško planiranje, zagovaranje i komunikacija.
* Redovite razmjene znanja i radionice unutar koalicije u cilju jačanja međusobnog učenja i razmjene najboljih praksi.
* Dokumentiranje naučenih lekcija i uspješnih priča za dijeljenje sa širom zajednicom OCD-a i poticanje primjene u drugim sredinama.

**Promicanje građanskog angažmana:**

* Povećani angažman i sudjelovanje članova zajednice u inicijativama koje vode OCD-i, što rezultira informiranijim i osnaženijim građanima.
* Uspostava platformi za trajni dijalog između OCD-a i donositelja odluka/kreatora politika.

# Iznos i trajanje potpore

Nizozemski helsinški odbor može **osigurati do 3 potpore po ciljanoj zemlji (Bugarska, Rumunjska, Slovenija, Hrvatska i Portugal)**, a svaka potpora može iznositi između **30.000 i 40.000 EUR.** Projekti mogu trajati između **12 i 18 mjeseci .**

Očekivani datum početka za odabrane projekte je **Siječanj 2024.**

# Kriterij prihvatljivosti

Potporu mogu primiti:

* **Registrirane organizacije civilnog društva**[[1]](#footnote-1)koje rade na zaštiti i promicanju vrijednosti EU-a, uključujući jačanje prava žena i/ili ekološku pravdu i/ili borbu protiv korupcije .
* **OCD-i koji podržavaju i poštuju vrijednosti EU-a** u svom radu (kao što su poštivanje ljudskog dostojanstva, slobode, demokracije, jednakosti, vladavine prava i ljudskih prava, uključujući prava manjina).

**Kriteriji isključenja:**

* **OCD koje krše vrijednosti EU-a ili imaju političku/vjersku pripadnost**, institucije, državne agencije, lokalne ili regionalne vlasti nisu prihvatljive za ovaj poziv.

# Prihvatljive vrste aktivnosti

* izgradnje koalicije i koordinacijski sastanci
* razvoj strategije i strateški sastanci
* priprema *policy* materijala temeljenih na strategijama
* razvoj alata za nadzor i zaštitu građanskog prostora

# Prihvatljivi troškovi

Izrada realističnog proračuna ključna je za uspješnu provedbu aktivnosti projekta. Troškovi **mogu uključivati (ali nisu ograničeni na):**

# troškovi zaposlenih;

# putovanje i smještaj;

# komunikacija i diseminacija;

# istraživanje i prikupljanje podataka;

# obuka i izgradnja kapaciteta;

# zagovaranje i lobiranje;

# tehnologija i oprema;

# najam prostora;

# prijevod i tumačenje;

# administrativni troškovi/uredski materijal;

# troškovi povezani s praćenjem napretka projekta i procjenom učinka projektnih aktivnosti.

# Neprihvatljivi troškovi

Proračun mora biti u skladu s aktivnostima opisanim u prijavnici. Sljedeće aktivnosti i troškovi **nisu prihvatljivi u okviru ovog poziva:**

* osobni troškovi (svi troškovi osobne prirode, poput osobnih telefonskih računa, osobne kupovine ili osobnog putovanja koji nisu izravno povezani s projektom);
* retroaktivne aktivnosti (troškovi vezani uz aktivnosti provedene prije potpisivanja ugovora o dodjeli bespovratnih sredstava);
* humanitarna podrška trećim osobama;
* medicinski ili bilo koji drugi neočekivani (hitni) troškovi;
* komercijalne djelatnosti;
* infrastrukturni projekti (izgradnja cesta, mostova, zgrada itd.);
* kapitalni izdaci (troškovi za kupnju dugotrajne imovine, kao što su zgrade ili zemljište);
* političke ili vjerske aktivnosti;
* kupnja nepovezanih proizvoda i usluga (troškovi ili stavke koje nisu izravno bitne za provedbu projekta);
* projekti štetni za okoliš;.

# Proces prijave

Zainteresirane organizacije se potiču da [**se PRIJAVE ONLINE**](https://app.smartsheet.com/b/form/143577faa31f473cab9d2eca9f1c1054) na engleskom ili na hrvatskom jeziku najkasnije do **22. listopada 2024.**

Potrebno je priložiti sljedeće dokumente:

* **Ispunjen obrazac za prijavu** (potrebno je odgovoriti na sva pitanja);
* **Ispunjen obrazac proračuna** (preuzmite predložak);
* **Potvrda o registraciji** organizacije ili dokaz o registraciji iz ranijih godina;
* **Statut organizacije** .

Za pitanja u vezi s pozivom na dostavu prijedloga ili postupkom prijave, pošaljite nam e-poštu na [hrd@nhc.nl](mailto:hrd@nhc.nl) **ne kasnije od 6. listopada 2024. godine.**

**Ocjenjivat će se samo potpune prijave** koje se sastoje od ispunjenog online obrasca za prijavu i svih traženih dodatnih dokumenata .

# Proces odabira

Pristigle prijedloge ocjenjivat će neovisno ocjenjivačko povjerenstvo koje čine tri stručnjaka/kinje s pravom glasa, predsjedavajući/a i tajnik/ica. Skupina stručnjaka/kinja bit će sastavljena od stručnjaka/kinja pridruženih Nizozemskom helsinškom odboru i/ili partnerima Odbora u zemljama obuhvaćenih pozivom. **Evaluacija će se temeljiti na sljedećim kriterijima:**

|  |  |  |
| --- | --- | --- |
|  | **Kriteriji** | **Maksimalni rezultat** |
| **1** | Koliko je prijedlog relevantan za ciljeve i prioritete poziva na dostavu prijedloga? | 15 |
| **2** | Koliko je prijedlog relevantan za posebne potrebe i ograničenja ciljnih skupina? | 15 |
| **3** | Koliko je koherentan dizajn akcije? Navodi li prijedlog očekivane rezultate koji će se postići akcijom? Objašnjava li logika intervencije razlog za postizanje očekivanih rezultata? Jesu li predložene aktivnosti prikladne, praktične i dosljedne s predviđenim ishodom(ima)? | 15 |
| **4** | Je li akcijski plan za provedbu akcije jasan i izvediv? Je li vremenski okvir realan? | 5 |
| **5** | Iskustvo organizacije u uspostavljanju i održavanju partnerstva | 10 |
| **6** | Prethodno sudjelovanje u inicijativama za izgradnju koalicija | 10 |
| **7** | Uključuje li prijedlog učinkovit sustav praćenja? | 10 |
| **8** | Realan i izvediv proračun (Jesu li aktivnosti prikladno prikazane u proračunu?) | 10 |
| **9** | Analiza rizika i mjere ublažavanja | 5 |
| **10** | Održivost aktivnosti nakon završetka projekta | 5 |
| **Ukupno:** | | **100** |

Prag bodova za dobivanje potpora je **70 bodova.**

Podnositelji će dobiti povratne informacije o svojim prijedlozima putem e-pošte **u roku od 4 tjedna** nakon **roka za podnošenje.**

# Rezultati poziva bit će objavljeni na [web stranici projekta](https://www.nhc.nl/catalyst-of-change-supporting-a-vibrant-civil-society-in-europe/) i uključivat će opis odabranih projekata, datume dodjele, trajanje projekta kao i nazive provoditelja i zemlju u kojoj će se projekt provoditi.

Sve nedoumice ili povratne informacije u vezi s postupkom odabira prijedloga mogu se dostaviti NHC-u putem e-pošte na adresu [hrd@nhc.nl](mailto:hrd@nhc.nl).

1. Registrirana OCD "odnosi se na organizaciju koja je pravna osoba, djeluje na neprofitnoj osnovi i osnovana je u jednoj od ciljnih zemalja projekta. [↑](#footnote-ref-1)